



**ÉVES MUNKA ÉRTÉKELÉSE**

**2018/2019.**

# ESZTERGOMI ANGYALKERT ÓVODA

***mottó:”*** *Az Angyalkert Óvodában kilóghatok a kockából , így Én is jól érzem Magam, mert szeretnek, elfogadnak olyannak, amilyen vagyok”*



Készítette: Radnóti Erika

óvodavezető

1. Helyzetkép

1.1. Személyi feltételek

Az alkalmazottak létszáma 25 fő volt, 14 fő teljes munkaidős óvodapedagógus, 6 fő teljes munkaidős dajka, 3 fő teljes munkaidős pedagógiai asszisztens, 1 fő teljes munkaidős udvaros és 1 fő teljes munkaidős óvodatitkárt 1 fő gyógypedagógust foglalkoztattunk megbízási szerződéssel, akik a szakvéleményekben leírt feltételeknek megfelelően foglalkozott az SNI-s gyermekünkkel. Szintén megbízási szerződéssel foglalkoztattunk, heti 2 órában 2 fő fociedzőt. A humán erőforrás biztosított volt.

Az óvodapedagógusok mind határozatlan időre kinevezett felsőfokú végzettséggel rendelkeznek. Négy fő rendelkezik szakvizsgával, ebből 1 fő tanítói diplomával, kettő fő fejlesztőpedagógusi, egy fő vezetői, egy fő pedig drámapedagógiai, egy fő tehetséggondozás szakvizsgával.

Tartósan távol tartózkodik három kolléganő. Helyettük helyettesként egy gyakornokot és egy nyugdíjas kolléganőt sikerült felvennünk így a személyi feltételek biztosítottak voltak. Február 3. napjától az egyik kolléganő lakóhelyéhez közelebbi óvodába ment dolgozni. A pályázat kiírása után belső munkaidő átszervezésével oldottuk meg a helyettesítést. Február 25-től az álláshely pályázata után egy gyakornoki fokozatba sorolt kolléganőt sikerült alkalmaznunk. Egy leendő óvodapedagógus nyolc hetes gyakorlatát nálunk töltötte így ő is segítette munkánkat.

2019. 07. 31. napján egy kolléganő nyugdíjazását kérte közös megegyezéssel és kettő kolléganő jelezte, hogy más pályán szeretne elhelyezkedni, így a következő nevelési évet már nem kezdik meg. A vezető helyettesi állásra javasolt kolléganőt a nevelőtestület egyhangúan elfogadta. 2019. 08.31. napján kettő kolléganő jelezte, hogy a lakhelyükhöz közeli óvodában szeretnék megkezdeni a következő nevelési évet.

Sajnos az óvodapedagógus hiány óvodánkat is elérte.

1.2. Gyermeklétszám

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Adat | Óvodai nevelésben résztvevő összes fő | Sajátos nevelési igényű gyermekek száma | Számí-tott  létszám | Hátrá-nyos helyze-tű gyerme-kek száma | Alapító  okirat  szerinti maximálisa felvehető gyermek-létszám | Napi nyitva-tartás | Óvodai csopor-tok  száma | Napi nyitva-tartási  óra |
| 2018.  10.01. | **142** | **1** | **143** | **4** | **150** | **5-17** | **6** | **12** |
| 2019.  05.31. | **146** | **1** | **147** | **3** | **150** | **5-17** | **6** | **12** |

A Suzuki csoportba járó gyermekek óvodában való tartózkodása eltér az óvoda nyitva tartásától. A zárás időpontját a szülő érkezése határozza meg.

1 fő SNI-s gyermeket neveltünk integráltan. A sajátos nevelési igényű gyermekek speciális általános iskolában kezdi meg a következő nevelési évet.

2019/2020 nevelési évre az áprilisi beiratkozás után kipostáztuk a felvett gyermekeknek a határozatokat.

Hatékonyság:

Férőhely kihasználtság: 98%

Csoportok átlaglétszáma: 24 fő

1.2.1. Az óvodai csoportok adatai:

|  |  |  |  |  |  |
| --- | --- | --- | --- | --- | --- |
| sorszám | óvodai csoport neve | csoport típusa | október1.  létszám | május31.  létszám | SNI fő |
| 1. | Nyuszi | kicsi | 23 | 25 | 0 |
| 2. | Szívecske | középső | 24 | 25 | 0 |
| 3. | Mókus | középső | 25 | 25 | 0 |
| 4. | Napocska | nagy-középső | 24 | 24 | 0 |
| 5. | Maci | vegyes | 24 | 25 | 0 |
| 6. | Katica | nagy- | 23 | 22 | 1 |

1.2.2.A gyermekek adatai

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Adat | Nem magyar állampolgár | Nemek aránya | | Gyermekek korösszetétele | | | | | |
| fiúk | lányok | 2,5 éves | 3 éves | 4 éves | 5éves | 6 éves | 7 éves |
| 2017.10.01 | 1 | 83 | 60 | 2 | 21 | 55 | 33 | 32 | 0 |

Egy gyermekünk szlovák állampolgár, de rendelkezik szabad mozgás és tartózkodásjogával.

Nyolc gyermek költözés miatt más óvodában kezdte meg a nevelési évet.

Négy gyermeknek szüneteltetjük a jogviszonyát jelenleg külföldön tartózkodnak. Ebből két gyermeknek megszűnik a jogviszony 2019.08.31. napján

1.2.3. Tanköteles gyermekek ellátása

|  |  |  |  |  |
| --- | --- | --- | --- | --- |
| Adat | 08.31-ig a 6.életévét betöltők létszáma | Az óvodai szakvélemény alapján a gyermek elérte az iskolába lépéshez szükséges fejlettséget | Hatodik életév 08.31-ig betöltő gyermekek óvodai nevelésben való további részvétele javasolt. | Szakértői bizottsági vizsgálatot kezdeményez a gyermek iskolába lépéséhez szükséges fejlettségének megállapítása céljából. |
| 2018/2019 nevelési év | 49 | 30 | 1 | 8 |

Iskolaérettségi vizsgálaton 5 gyermek vett részt, mert nem egyezett az óvoda és a szülő véleménye. A bizottság döntése és a szülő kérése alapján még egy év óvodai nevelést javasoltak egy gyermeknél a többiek a következő nevelési évet az iskolában kezdi meg. A Sajátos Nevelési Igényű gyermekünket a Megyei Pedagógiai Szakszolgálat a felülvizsgálat után a gyermeknek javasolta az iskola megkezdését speciális általános iskolába. Kettő gyermeket küldtünk felülvizsgálatra az iskolaérettség megállapításához. Az egyik gyermekünket tovább küldték a Megyei Pedagógiai Szakszolgálathoz. A nyár folyamán megvizsgálták és Ő is megkezdheti tanulmányait szeptembertől az általános iskolába. 11 gyermek szülői egyetértéssel még egy év óvodai nevelésben részesül, aki augusztus 31. napjáig tölti a hatodik életévét.

Az iskolába menő gyermekek (37 fő) csoportátlagban 85-100% -ban elérték a sikerkritérium táblázatban megfogalmazott fejlődés jellemzői óvodáskor végére fejlettségi szintet. A hozzáadott pedagógiai érték szinte minden esetben 65% fölötti , azoknál a gyermekeknél nem, akik ebben a nevelési évben csatlakoztak a csoporthoz.

Eredményesség:

A gyermekek neveltségi szintje a sikerkritérium táblázatok, az érés almafájának elemzése alapján jó.

Megtörtént idén az után követés, volt óvodásaink jól teljesítettek az iskolákban, igazán büszkék vagyunk rájuk.

1.2.4.Felvételi adatok

|  |  |  |  |
| --- | --- | --- | --- |
| Adatok | Beiratkozott gyermekek létszáma | Elutasított gyermekek  létszáma | Felvételt nyert gyermekek létszáma |
| 2019/2020 nevelési évre | 34 |  | 34 |

Tíz gyermekünk már jelezte, hogy költözés miatt (más város, külföld, városon belül), nem óvodánkban kezdi meg a következő nevelési évet.

1.3. Humán erőforrás

|  |  |  |  |
| --- | --- | --- | --- |
| Adat | Engedélyezett álláshelyek | | Engedélyezett álláshelyek száma |
| Óvodapedagógus | Pedagógiai munkát közvetlen segítők | Technikai |
| 2018.09.01 | 14 | 10 | 1 |

Engedélyezett létszámokból a plusz két főt (1 óvodapedagógus, 1 fő pedagógiai asszisztens) a Suzuki Zrt. gyár finanszírozza.

1.3.1. Nem pedagógus munkakörben dolgozók adatai

|  |  |  |  |  |
| --- | --- | --- | --- | --- |
| Adat | nevelő munkát közvetlenül segítő | | Óvodatitkár | Udvaros |
| Dajka | Pedagógiai asszisztens |
| 2018.09.01 | 6 | 3 | 1 | 1 |

Az udvaros 2018. január 1.-től teljes munkaidőben dolgozik. Munkaideje reggel 5-13 óráig.

Dajkák létszáma 6 fő

|  |  |  |  |  |  |  |
| --- | --- | --- | --- | --- | --- | --- |
| Szakmai végzettség | 1 | 2 | 3 | 4 | 5 | 6 |
| Dajka szakmunkás | x | x |  |  | x | x |
| Egyéb középfokú végzettség |  |  | x | x | x |  |

Pedagógiai asszisztensek létszáma 3 fő

|  |  |  |  |
| --- | --- | --- | --- |
| Szakmai végzettség | 1 | 2 | 3 |
| Pedagógiai asszisztensi végzettség | x | x | x |
| Egyéb középfokú végzettség | x | x | x |

***A nevelő-fejlesztő munka személyi feltételei biztosítottak óvodánkban, az óvodapedagógusok száma 14 fő.***

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Szakmai végzettség | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| Felsőfokú óvodapedagógusi | x | x | x | x | x | x | x | x | x | x | x | x | x | x |
| Tanítónői |  |  |  |  |  | x |  |  |  |  |  |  |  |  |
| Fejlesztőpedagógusi |  |  | x |  |  | x |  |  |  |  |  |  |  |  |
| Egyéb felsőfokú |  |  |  |  |  |  |  |  |  |  |  |  |  |  |
| Szakvizsga |  | x | x |  |  | x | x |  |  |  |  |  |  |  |
| 120 kredit pont |  | x | x | x |  | x | x | x | x |  |  | x |  |  |
| Roma nyelvvizsga |  |  |  |  |  | x |  |  | x |  |  |  |  | x |
| Német nyelvvizsga |  | x |  |  |  |  |  |  |  |  | x |  |  |  |
| Angol nyelvvizsga | x |  |  |  |  |  |  |  |  | x |  |  | x |  |

Az óvodapedagógusok végzettségeik alapján képesek, alkalmasak arra, hogy a pedagógiai program cél és feladatrendszerének megfelelően magas színvonalú nevelő-fejlesztő munkát végezzenek, és kifelé képviseljék az intézményben folyó nevelőmunka szakmai értékeit.

Egy pedagógus befejezte szakvizsgával záruló továbbképzését, melynek továbbképzési díját az óvoda 80%-kal támogatta.

Négy kolléganő 30 órás képzésen vett részt. Kettő kolléganő továbbképzését megállapodás szerint az itt tartott továbbképzés fejében a szervezők állták. Egy kolléganő saját költségén vett részt a képzésen. Kettő kolléganő részt vett a Duna-Ipoly Nemzeti Park által ingyenesen meghirdetett 60 órás képzésen.

A sajátos nevelési igényű óvodások nevelését-fejlesztését gyógypedagógus segíti a szakvéleményekben megfogalmazottak szerint.

1.3.2.Továbbképzés és pedagógus életpálya

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Adatok | Vezetői szakvizs-gával rendelke-zők létszáma | Szakvizs-gával rendelke-zők létszáma | Tanítói végzettség-gel rendelkezők létszáma | Fejlesztő pedagógu-si végzettség-gel rendelkezők létszáma | PED I  sorolt peda-gógu-sok létszáma | PED II sorolt peda-gógu-sok | Gya-kor-no-kok létszáma | Men-torok létszáma |
| 2019.  08.01. | 1 | 3 | 1 | 2 | 7 | 3 | 4 | 4 |

Minősítő vizsgán három fő vett részt, jó minősítéssel végeztek.

Ebben a nevelési évben egy fő jelentkezett minősítő vizsgára.

A Belső Ellenőrzési Csoport kialakítása megtörtént. Ebben a nevelési évben négy kolléganőnek készítettük el az önértékelését.

A fejlesztési céloknál a pedagógusok a differenciált fejlesztést és a tehetséggondozást, egyéni fejlettségre nagyobb hangsúly fektetését, szaknyelv használatát, továbbképzés lehetőségét, a gyermekek motivációját jelölték meg kitűzendő célokként.

1.4.Tárgyi feltételek

Az óvoda költségvetéséből az alábbi eszközöket vásároltuk:

* ábrázolási eszközök
* tároló eszközök
* játékeszközök
* mesekönyvek, szakkönyvek
* gyermeknap költségei
* Mikulás, Húsvét, Advent, Karácsony költségei
* lombfújó
* légkondicionáló az emeleti csoportszobákba
* beépített szekrény az emeleti „kiesebb” csoportszobába

Felújításokra költségvetés terhére:

* A hátsó gyermekmosdó felújítása
* Tisztasági festés a tornateremből nyíló csoportszobában és az öltözőben és az emeleten lévő „ kisebb” csoportszobában.

Önkormányzat finanszírozásával:

* Az első gyermekmosdó felújítása.
* Tisztasági festés kettő csoportszobában és az emeletre vezető lépcsőfeljáróban.
* Felső két emeleti csoportszobába légkondicionáló beszerelése.

Alapítványi támogatásból vásárolt eszközök:

* könyvelői költségek fedezése
* Húsvéti ajándékok finanszírozása

Ebben a nevelési évben is csatlakoztunk a Bozsik fociprogramhoz.

2. Pedagógiai feladatok

2.1. Kiemelt feladatok

* Második alkalommal is pályáztunk a „ Zöld Óvoda” címre, amelyet sikeresen el is nyertünk. Fontos elemmé vált a Zöld óvoda kritériumrendszerének megvalósítása. Ennek megfelelő tartalommal, a gyermekek életkorának megfelelően színesítik az ünnepeink, hagyományaink, jeles napjaink az idejáró gyermekek tevékenységeit. Nagy hangsúlyt fektettünk a környezet tudatos életmódra. A csoportszobákban is ügyelünk továbbra is a kommunális és papír hulladék szelektálására.
* A beszoktatás ebben a nevelési évben zökkenőmentesen zajlott. A gyermekek szeptember végére sikeresen beszoktak. A decemberben és a későbbi időszakban érkező gyermekek beszoktatása sem okozott gondot.
* A Belső Ellenőrzési Csoport által kijelölt kolléganők belső ellenőrzése megtörtént. Fejlesztési terveikben megfogalmazottokat folyamatosan valósítják meg. A betervezett ellenőrzéseken felül egy kolléganő ellenőrzését is elvégeztük, aki a következő nevelési évre jelentkezett minősítő vizsgára.
* A nevelőtestület kérésére pontosítottuk az Ágacskák Pedagógiai Programban megfogalmazottokat.
* A Házi Rendet is pontosítottuk a védőnővel történő egyeztetés után.
* A nevelés-fejlesztés személyi és tárgyi feltételei biztosítottak voltak. Az intézmény képes volt úgy működni, hogy a partneri elégedettség elérte, néhány területeken meg is haladta a 2017/2018. évi mérési eredményeket. Sajnos az étkezés még mindig szinte a legalacsonyabb értéket képviseli.
* Három kolléganő feltöltötte portfólióját. Minősítő vizsgájuk meg is történt, sikeresen teljesítettek.
* A sikerkritérium táblázat alapján éves nevelési tervet írtak a kolléganők, melynek értékelése továbbra is a sikerkritérium táblázat alapján történt.
* IKT eszközök kihasználtsága folyamatos volt. Minden csoportban fényképeket készítettek az aktuális tevékenységekről, melyet a szülők megtekinthettek a honlapunkon. Ismeretátadás céljából a projektor használata nyújtott segítséget, ünnepek, közös programok szervezésénél, esetenként mese nézésére (rossz idő esetén) alkalmaztuk. A diavetítő is fontos szerepet játszott a nevelési évben.
* Egy csoportban továbbra is 3 fő óvodapedagógus volt tervezve (Suzuki), 1 fő tartósan távol volt, ezért helyettesítését pedagógiai asszisztenssel oldottuk meg.
* Házi bemutatókat megszerveztük. A tervezés, értékelés már a portfólió feltöltés szerint történt. Az értékelést reflexió írásával készítették a kolléganők. Nagyon sokat dolgoztak, becsületesen felkészültek, értékeltek, elemeztek. Nagy segítséget nyújtott az önértékelésnél, a fejlesztendő területek készítésekor is. Jó lehetőség volt az kolléganőknek, hogy bepillanthassanak egymás munkájába.
* SZMSZ melléklete az intézmény minőségirányítási programja, mely alapján idén is mértük a szülői elégedettséget, valamint az alkalmazotti elégedettséget, és az alkalmazotti teljesítményértékelést.
* Hit és vallásoktatás megszervezésre került.
* Az egészséges életmód feltételei biztosítottak az óvodában. Idén is megszerveztük ősszel az Autómentes Világnapot. Ebben az évben nagyobb szakaszt tettünk meg a gyermekekkel, egészen a Polgármesteri Hivatalig mentünk „két keréken, két lábon” a gyermekekkel. Csatlakozott kezdeményezésünkhez iskola és óvoda is egyaránt. Zárásként ismét közösen tornáztunk a gyermekekkel, amelyhez szakedző segítségét vettük igénybe. A gyerekeknek nagyon tetszett.
* Savanyítás hetet szerveztünk, amely időszak alatt minden csoport csalamádét készített.
* A „dióverés” az idén nagyon jól sikerült, rengeteg termésünk volt. Az összeszedett diót a gyermekek boldogan fogyasztották.
* A Szakértő Bizottsághoz küldött gyermekeink vizsgálata, felülvizsgálata (a túlterheltség miatt) nagyon sok időbe telik. Így a gyermekek korai fejlesztése teljesen kiesik, pedig nagy segítség lenne a gyermekek számára.
* Ebben a nevelési évben is a diabéteszes gyermekünk mellé kaptunk egy egészségügyi dolgozót. Köszönjük! Sikerült elvinni a város által szervezett „vízhez szoktatásra”. Az „úszásra” és az év végi kirándulásra szülei elkísérték, ami nagy segítség volt számunkra.
* Tehetségcsírák gondozása megvalósult az egyéni szereplések, pályázatokon, versenyeken való részvétel alkalmával is.
* A nyílt napok megvalósultak, nagy számban vettek részt a szülők, nagyszülők.
* A szülők szívesen vesznek részt, ünnepeinken és az általunk szervezett programokon, ezáltal is erősítjük az együvé tartozás érzését.
* Vezetői utasításba adtuk ismételten a Szabályok az óvoda udvarának használata során!
* Részt vettünk a Győri POK szervezésében a Dorog Zrínyi Ilona Óvoda a „Liba témahét” és a „Magyarok vagyunk” projektjén. A ”Magyarok vagyunk” projektet a kolléganőkkel is megismertettük az óvodavezető, szaktanácsadó segítségével.
* A „Madárbarát cím” elnyerése érdekében, megteremtettünk minden feltételt. Az udvarra kihelyezett odú viszont nem hozta meg a kívánt eredmény, sajnos a madarak nem fészkeltek bele. A folyamatos élelem biztosítása viszont oda vonzotta a madarakat. Folyamatos madárcsicsergéssel ajándékozták meg gyermekeinket és két fészket is „raktak”, ahol kikeltették tojásaikat. A gyógynövénykert megvalósítása sajnos nem valósult meg.
* Fakultatív program keretében PEK torna került megszervezésre.
* Témacsoportok kialakítása nagy lehetőséget adott a csoportkohézió erősítésére. A csoportokra osztott feladatokat a kolléganők lelkiismeretesen és kihasználva a nevelőtestülete közös „ ötletelését” magas színvonalon valósították meg a gyermekek nagy örömére. Mind két témanapon örömmel vettek részt a gyermekek, a Föld napi kihíváshoz még a kisebb csoportos gyermekek is csatlakoztak, amelynek jutalma egy kitűző volt.
* A játszótéri eszközök minőségének ellenőrzése megtörtént (Zöld út), óvodapedagógusok az esetleges hibákat jelezték, amelyet továbbítottunk az illetékesnek.
* Minden csoport elkészítette a maga szokás és szabályrendszerét az egységes követelményrendszer megteremtése érdekében.

Sikerült úgy megvalósítani, hogy az egy folyóson lévő csoportok napirendjét ne befolyásolja. Az emeleten pedig igazodtak az étkező időbeli eltolásos használatához.

2.2. Gyermekvédelmi feladatok

Pedagógiai Programunkban külön fejezetben foglalkozunk a gyermekvédelmi feladatok megvalósításával, mely magas szintű intézményünkben. A gyermekvédelmi munka koordinátora Liszkayné Király Viktória volt. 2018. szeptember 1-jén HH gyermekünk 3 fő, HHH gyermekünk 1 fő volt. Két gyermek esetében történt intézkedés a HÍD Szociális, Család- és Gyermekjóléti Központ felé.

2.3. Speciális programok

Fakultatív mozgásfejlesztés

Lovaglás

Hetente háromszor logopédus foglalkozott a gyermekekkel**.**

A gyógytestnevelés idén megszervezésre került, aminek nagyon örültünk.

Egy fő sajátos nevelési igényű óvodásunk speciális fejlesztése megoldott volt itt az óvodában.

Fociedzés

3. Programok

* Szüreti mulatság, szalonnasütéssel az óvoda udvarán
* Savanyítás napja
* Autómentes nap
* Dióverés
* Állatok világnapja
* Népmese Világnapja
* Zene világnapi rendezvényen való részvétel
* Óvoda születésnapja (146 és 11 éves)
* Angyalkert díj kiosztása
* Adventi ajándék mese ovisainknak program megszervezése
* Adventi készülődés
* Mikulás
* Lucázás
* Betlehem, óvodai karácsony
* Bábelőadás
* Óvodánk régi dolgozóinak megívása a karácsonyi ünnepségünkre
* Vízkereszt
* Farsang
* Fagy Jankó
* Március 15.
* Föld napja
* Víz világnapja
* Húsvét
* Nagycsoportosok kirándulása
* A PPKE Vitéz János Gyakorló Általános Iskola által szervezett óvodák közötti verseny játékokon való részvétel a nagycsoportos gyermekekkel.
* A nagycsoportos gyermekekkel részvétel a Rögbi Klub által szervezett versenyjátékokon
* Bozsik program keretében rendezett versenyjátékokon való részvétel, a Bozsik programban résztvevő gyermekekkel
* Alkalmazotti kirándulás
* Anyák napja
* Gyermeknap
* Évzáró, ballagás
* Nemzeti Összetartozás Napja

A Népmese Világnapja alkalmával megleptük gyermekeinket a felnőttek előadásában „A kismalac és a farkasok” című magyar népmesével. Együtt szurkoltak a kismalacnak, nagy élményt jelentett számukra, főleg a legkisebbeknek.

Az óvoda születésnapját a hagyományokhoz híven tartottuk. A gyermekek ezen alkalommal is nagyon örültek felnőttek előadásának „A kiskakas gyémánt fél krajcárja” és a közös tortaevésnek. Külön figyelmet fordítottunk a diétás gyermekekre is.

Egyre több szülő, leendő első osztályos tanító néni és volt óvodásunk csatlakozik az adventi időszakban meghirdetett „Adventi ajándék mese az Angyalkert ovisoknak ” kezdeményezésünkhez. Nagyon jó érzés, hogy fontosnak tartják a szülők, hogy a gyermekeinket megajándékozzák egy általuk kiválasztott mesével.

Gyermeknapunkat szombaton tartottuk, mivel az elmúlt években azt tapasztaltuk, hogy a szülők és a gyermekek nagy számmal vesznek részt ezen a programon, mely idén is nagy sikerrel zárult. A „Kalóz világ” köré csoportosítottuk a vizuális tevékenységeket. Nagy segítséget nyújtott számunkra a Suzuki Zrt. gyár pályázatán elnyert összeg, amellyel támogatta gyermeknapunkat. Tűzoltóautó megtekintésével, lovas kocsikázással, arcfestéssel, ugráló várakkal, óriás buborékkal, közös ebéddel színesítettük a programot. Magas létszámmal jelentek meg a családok, a leendő kiscsoportosok és a „régi” óvodásaink is visszalátogattak hozzánk.

Programjaink nagy részének az összetartozás, szociális érzékenység, magyarság tudat, adni jó, szeretet, vidámság, másság elfogadása, szereplés iránti vágy kielégítése, környezet tudatosság volt a célja.

Az óvoda díszítése a tervezetben megfogalmazottak szerint megtörtént. Mindenki kreativitását, kézügyességét kibontakoztatva varázsolta széppé az óvoda külső, belső környezetét.

Több rajzpályázaton részt vettünk, ahol gyermekeink sikeresen szerepeltek:

4. Kapcsolattartás

* Honlap folyamatos karbantartása.
* Az óvoda rövidített programismertetőjének kiosztása az új szülőknek.
* Szülői értekezletek megszervezése (3 alkalom).
* Adventi készülődés a családokkal.
* Nyugdíjas kollegáink meghívása a Betlehemes, Karácsonyi műsorunkra.
* Esztergom város általános iskolái
* Tűzoltóság
* Rendőrség
* Magyar Suzuki Zrt.
* Védőnői szakszolgálat
* Gyermekorvos, fogorvos
* Bölcsőde
* Tesco
* Szakszolgálatok
* FC Esztergom
* Szociális segítő

5. Belső kapcsolatok

* Minden hétfőn a délelőttös óvodapedagógusokkal szakmai- és esetmegbeszélést tartunk. Erről feljegyzést készítünk. Az óvodavezető folyamatosan ismerteti a törvényi változásokat, amelyeket digitális formába is eljuttat a kolléganők számára.
* Lehetőleg minden héten egy alkalommal a pedagógia munkát segítők részére is tartunk egy közös megbeszélést.
* A csoportkohéziót erősítjük a közös karácsonyi készülődéssel, egymás megajándékozásával, „Angyalkázás”, Nőnap megünneplésével, az év végi kirándulás megszervezésével.

6. Szülői panaszok

Fenntartótól nem érkezett jelzés. Egy szülői panasz érkezett a Napocska csoportban, amelyet sikerült a fenntartó segítségével megoldani.

7. Ellenőrzés

Az óvodapedagógus ellenőrzése általános pedagógiai szempontokat a munkatervben meghatározottak szerint történt. Célja az ellenőrzött pedagógus pedagógiai kompetenciáinak fejlesztése, módszere a foglalkozások egységes szempontok szerinti megfigyelése, a pedagógus mindennapi nevelő-oktató munkáját megalapozó pedagógiai tervezés dokumentumainak vizsgálata, valamint az önértékelés pedagógusra vonatkozó eredményeinek elemzése.

A pedagógus ellenőrzése az alábbi területekre terjedt ki (kompetenciák):

a) szakmai feladatok, szaktudományos, szaktárgyi, tantervi tudás

b) pedagógiai folyamatok, tevékenységek tervezése és a megvalósításukhoz kapcsolódó önreflexiók,

c) a tanulás támogatása,

d) a tanuló személyiségének fejlesztése, az egyéni bánásmód érvényesülése, a hátrányos helyzetű, sajátos nevelési igényű vagy beilleszkedési, tanulási, magatartási nehézséggel küzdő gyermek, tanuló többi gyermekkel, tanulóval együtt történő sikeres neveléséhez, oktatásához szükséges megfelelő módszertani felkészültség,

e) a tanulói csoportok, közösségek alakulásának segítése, fejlesztése, esélyteremtés, nyitottság a különböző társadalmi-kulturális sokféleségre, integrációs tevékenység, osztályfőnöki tevékenység,

f) pedagógiai folyamatok és a tanulók személyiségfejlődésének folyamatos értékelése, elemzése,

g) kommunikáció és szakmai együttműködés, problémamegoldás, valamint

h) elkötelezettség és szakmai felelősségvállalás a szakmai fejlődésért.

Vezetői tanfelügyeleti ellenőrzéskor az Ágacskák Pedagógiai Programunk szerkezetére tett javaslatokat elkészítettük és a nevelőtestület javaslatára egy gondolattal bővítettük.

A telefonhasználat még mindig okoz némi problémát, ezen még dolgoznunk kell.

A takarítási rend megvalósult a tervezettek szerint. A felújítás közbeni és a végén is nagy segítséget nyújtott lelkes kis csapatunk.

Az ellenőrzési tervben megfogalmazottak megvalósultak. Át csúszás a hónapok között előfordult, az időpontok egyeztetése és a programváltozások miatt.

8. Gazdasági mutatók:

A kiadások és bevételek időarányos teljesülése megfelelő. A személyi juttatások időarányos teljesítése is a tervezettnek megfelelően alakult.

8.1. Jogi és eljárási mutatók:

A bizonylati fegyelem megfelelő.

A selejtezés a selejtezési szabályzatnak megfelelően megtörtént.

Munkaügyi vita nem volt.

Az intézményi belső ellenőrzése a belső ellenőrzési terv alapján történt, az éves munkatervben megfogalmazottak alapján (ellenőrzési lapon).

9. Feladatok, teendők a nyárra

Folyamatos szabadságolások miatt csokorba szedtük azokat a feladatokat, ami mindenkire egyformán vonatkozott. Különös figyelmet szenteltünk a lázgörcsös, diétás gyermekek ellátására.

A nyitós óvodapedagógus figyelte a napi UV sugárzást, amely alapján szervezték meg a nyári tevékenységeket. A gyermekek folyadék pótlására nagy gondot fordítottunk. A csoportnaplóba a tervezés és értékelés a közösen megfogalmazottak alapján történt.

Esztergom, 2019. augusztus 31.

Radnóti Erika

óvodavezető

**Tartalomjegyzék**

[1. Helyzetkép 2](#_Toc520956016)

[1.1. Személyi feltételek 2](#_Toc520956017)

[1.2. Gyermeklétszám 2](#_Toc520956018)

[1.2.1. Az óvodai csoportok adatai: 3](#_Toc520956019)

[1.2.2.A gyermekek adatai 4](#_Toc520956020)

[1.2.3. Tanköteles gyermekek ellátása 4](#_Toc520956021)

[1.2.4.Felvételi adatok 5](#_Toc520956022)

[1.3. Humán erőforrás 5](#_Toc520956023)

[1.3.1. Nem pedagógus munkakörben dolgozók adatai 5](#_Toc520956024)

[1.3.2.Továbbképzés és pedagógus életpálya 7](#_Toc520956025)

[1.4.Tárgyi feltételek 7](#_Toc520956026)

[2. Pedagógiai feladatok 8](#_Toc520956027)

[2.1. Kiemelt feladatok 9](#_Toc520956028)

[2.2. Gyermekvédelmi feladatok 11](#_Toc520956029)

[2.3. Speciális programok 11](#_Toc520956030)

[3. Programok 12](#_Toc520956031)

[4. Kapcsolattartás 14](#_Toc520956032)

[5. Belső kapcsolatok 14](#_Toc520956033)

[6. Szülői panaszok 15](#_Toc520956034)

[7. Ellenőrzés 15](#_Toc520956035)

[8. Gazdasági mutatók: 17](#_Toc520956039)

[8.1. Jogi és eljárási mutatók: 17](#_Toc520956040)

[9. Feladatok, teendők a nyárra 17](#_Toc520956041)